འདིར་སྐབས་སུ་བབ་པ་ནི་ཨ་ནུའི་དཔེ་ཚོགས་ལ་གཉའ་ཁྲི་བཙན་པོའི་སྐོར་དེ་ཡིན་པས་དེའི་སྐོར་ནས་ཅུང་ཙམ་སྨྲ་བར་འདོད་པ་དེ་ཡིན་པས་དོན་ཚན་འགར་དབྱེ་ནས་བཤད་ན་འདོད།འདི་ཡང་མ་འོངས་པར་དཔར་འགྱུར་གྱི་དཔེ་དེབ་དག་འདི་ལས་བཟང་བ་དང་ལེགས་པར་བསམ་ནས་བསམ་པ་རྣམ་དག་གིས་བསམ་ཚུལ་ཞིག་འབྲི་འདོད་པ་ནི་ངའི་ཀུན་སློང་ངོ་མ་དེ་ཡིན་པས།འདིའི་ཁྲོད་ཀྱི་སྐད་ཆ་རེ་ཟུང་བེད་སྤྱད་ནས་ལས་གཞི་འདི་གཉེར་གྱིན་པའི་མི་ལྷག་བསམ་ཅན་འདི་དག་ལ་སྐད་ཆ་སྣ་ཚོགས་མི་བཤད་རྒྱུ་ནི་ཐོག་མའི་རེ་བ་ཡིན་ལ།དཔེ་ཀློག་གི་གོམས་གཤིས་ཆེར་མེད་པའི་མི་རིགས་ཀྱི་སོན་རྩ་དག་ལ་དམིགས་ནས་དཔེ་ཚོགས་འདི་བསྒྲུབས་པའི་བཀའ་དྲིན་སྙིང་ལ་བཅངས་ནས་འབྲི་རྒྱུ་ཡིན།